RKP: 14380

Naziv korisnika: Umjetnička Škola Franje Lučića

Adresa korisnika: Slavka Kolara 39, 10410 Velika Gorica

**OBRAZLOŽENJE IZVJEŠTAJA O IZVRŠENJU POLUGODIŠNJEG FINANCIJSKOG PLANA ZA RAZDOBLJE OD 01.01.2025. DO 30.06.2025.**

|  |
| --- |
| **1. IZVRŠENJE FINANCIJSKOG PLANA – opći dio** |

1.1. PRIHODI I PRIMICI

U Financijskom planu Umjetničke Škole Franje Lučića za 2025. godinu planirani su prihodi i primici u iznosu od 2.353.800,00 eur, dok je izvršenje do 30.06.2025. iznosilo 1.270.091,06 eur, odnosno 53,96%.

Iz sredstava državnog proračuna za 2025. planirano je 2.112.000,00 eur koji su namijenjeni za isplate plaća i materijalnih prava zaposlenicima škole. Iz sredstava pomoći Zagrebačke županije planirani su prihodi u visini 80.500,00 eur kojima se sufinanciraju materijalni rashodi, od kojih je većina sredstava planirana za naknade troškova zaposlenicima (naknade za prijevoz na posao i s posla).

Prihodi koje su ostvareni od Ministarstva znanosti, obrazovanja i mladih za podmirivanje rashoda za zaposlene iznose u navedenom periodu iznose 1.145.276,25 eur. Iznos od 42.696,66 eura ostvaren je od strane Županijskog i Državnog Proračuna po Odluci o kriterijima, mjerilima i načinu financiranja decentraliziranih funkcija srednjeg školstva.

Prihodi od upravnih i administrativnih pristojbi i pristojbi po posebnim propisima i naknadama planirani su za 2025. u iznosu od 134.300,00 eur . Iznos se u cijelosti odnosi na prihode vezane uz sufinanciranje cijene usluge, participacije u školarini. Iznos prihoda ostvaren u izvještajnom razdoblju od upravih i administrativnih pristojbi i pristojbi po posebnim propisima i naknadama iznosi 68.526,40 eura, odnosno 51,02%.

Prihodi od donacija odnose se na donacije dobivene od pravnih i fizičkih osoba izvan općeg proračuna, a koriste se najčešće za sufinanciranje troškova glazbenih i plesnih priredbi i nastupa te su za 2025. godinu planirani u iznosu od 2.000,00 eur. U razdoblju do 30.06.2025. nisu ostvareni prihodi od donacija.

*Tablica 1.– Višak prihoda poslovanja planiran za 2025. godinu*

|  |  |  |
| --- | --- | --- |
| VIŠKOVI PRIHODA POSLOVANJA | | 2025. (€) |
| 4.3.20. | Višak prihoda od sufinanciranja cijene usluge, participacije i slično | 2.000,00 |
|  | **UKUPNI VIŠAK** | **2.000,00** |

Višak prihoda od sufinanciranja cijene usluge (4.3.20) planiran u izvornom planu u iznosu od 2.000,00 eur, međutim stvaran višak prihoda iznosio je 3.316,13 eur. Višak će biti utrošen na materijalne rashode u nadolazećem razdoblju.

1.2. RASHODI I IZDACI

U Financijskom planu Umjetničke Škole Franje Lučića za 2025. godinu planirani su rashodi i izdaci u iznosu od u iznosu od 2.355.900,00 eur , dok je izvršenje do 30.06.2025. iznosilo 1.264.522,54 eur, odnosno 53,67%.

Skupina 31 – rashodi za zaposlene u Umjetničkoj Školi Franje Lučića u 2025. iznosili su 1.130.700,21 eur . Osim plaća, rashodi za zaposlene obuhvaćaju i isplatu materijalnih prava, jubilarnih nagrada, regresa za korištenje godišnjeg odmora, pomoći za duže bolovanje radnika, uskrsnica, pomoći za rođenje djeteta, dar djeci i slično.

Skupina 32 - materijalni rashodi u izvještajnom razdoblju ostvareni su u iznosu od 129.305,95 eur.

Skupina 34 - financijski rashodi u izvještajnom razdoblju ostvareni su u iznosu od 116,38 eur.

Skupina 42 - rashodi za nabavu proizvedene dugotrajne imovine planirani su u iznosu 15.000,00 eur . Sredstva su planirana za uredsku opremu i namještaj, glazbenu opremu i uređaje, u izvještajnom razdoblju ostvareno je 4.400,00 eur za nabavu glazbenih instrumenata.

|  |
| --- |
| **2. IZVRŠENJE FINANCIJSKOG PLANA – posebni dio** |

**Naziv programa: 7009 - Javne potrebe u školstvu**

Opis programa: Umjetnička Škola Franje Lučića pruža osnovnoškolsko i srednjoškolsko obrazovanje učenicima u području glazbe i plesa. Da bi škola uspješno funkcionirala potrebno je osiguravanje materijalnih uvjeta za provedbu redovnih djelatnosti.

Zakonske i druge podloge na kojima se zasnivaju programi:

1. Zakon o odgoju i obrazovanju u osnovnoj i srednjoj školi (pročišćeni tekst zakona NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22)
2. Zakon o proračunu (NN 87/08, 136/12, 15/15 i 144/21),
3. Pravilnik o proračunskim klasifikacijama (NN 26/10, 120/13, 1/20)
4. Pravilnik o proračunskom računovodstvu i računskom planu (NN 114/10, 31/11, 124/14, 115/15, 87/16, 3/18, 126/19, 108/20)
5. Godišnji plan i program rada škole za školsku godinu 2024./2025.
6. Kurikulum škole za školsku godinu 2024./2025.

Cilj provedbe programa:

* održavanje i unapređenje postojećeg standarda djelatnosti školskog odgoja
* stjecanje novih znanja, vještina i navika kroz individualizirani program obrazovanja učenika u skladu s osobnim potencijalima učenika, uključivanje učenika u aktivni društveni život kroz sudjelovanja na priredbama i predstavama organiziranih od strane škole i drugih, sudjelovanje učenika na županijskim i državnim natjecanjima i stalno usavršavanje učenika u skladu sa individualiziranim potrebama i preferencijama
* stalno usavršavanje nastavnog kadra kroz stručna usavršavanja, seminare i simpozije
* ostvarivanje prostorne i infrastrukturne funkcionalnosti

Pokazatelji uspješnosti: uspješno obrazovanje učenika, iznimna uspješnost učenika škole na županijskim i državnim natjecanjima, stvaranje uvjeta za kvalitetno učenje, osobni i profesionalni razvoj profesora i stručnih suradnika, unapređenje suradnje s roditeljima, poboljšanje uvjeta u objektu, ulaganje u glazbenu opremu i uređaje, računala, namještaj, povezivanje škole s lokalnim sportskim i kulturnim društvima.

*Naziv aktivnosti: A700002 - Djelatnost škola – iznad zakonskog standarda*

Opis aktivnosti: planirana sredstva u ovoj aktivnosti uključuju nabavu uredskog materijala, materijal i dijelovi za tekuće i investicijsko održavanje, službena putovanja, stručno usavršavanje zaposlenika, sitan inventar, usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge i ostale usluge, premije osiguranja, reprezentacija, pristojbe i naknade, članarine i ostali nespomenuti rashodi.

*Tablica 2. – Rashodi aktivnosti/programa po izvorima financiranja iskazani u Financijskom planu za 2025. godinu*

|  |  |
| --- | --- |
| Potrebna sredstva za provođenje aktivnosti/programa po izvorima | PLAN 2025. (€) |
| Izvor 4.2. Prihodi za posebne namjene - PK | 134.300,00 |
| Izvor 4.3.20. Višak prihoda za posebne namjene | 2.000,00 |
| Izvor 5. Pomoći - PK | 80.600,00 |
| UKUPNA SREDSTVA | **216.900,00** |

U izvještajnom razdoblju ostvareno je 109.513,02 eur potrebnih sredstava za provođenje gore navedenog programa, odnosno 50,49%.

*Naziv aktivnosti: A700003 – Djelatnost škola – do zakonskog standarda*

Opis aktivnosti: planirana sredstva u ovoj aktivnosti određena su za podmirenje troškova energije i komunalnih usluga, i nabavu proizvedene dugotrajne imovine.

*Tablica 3. – Rashodi aktivnosti/programa po izvorima financiranja iskazani u Financijskom planu za 2025. godinu*

|  |  |
| --- | --- |
| Potrebna sredstva za provođenje aktivnosti/programa po izvorima | PLAN 2025. (€) |
| Izvor 1.1. Opći prihodi i primici proračuna | 25.000,00 |
| UKUPNA SREDSTVA | **25.000,00** |

U izvještajnom razdoblju ostvareno je 9.733,27 eur potrebnih sredstava za provođenje gore navedenog programa, odnosno 38,93%.

**Naziv programa: 7010 - Šire javne potrebe u školstvu**

Opis programa: Umjetnička Škola Franje Lučića pruža osnovnoškolsko i srednjoškolsko obrazovanje učenicima u području glazbe i plesa. Da bi škola uspješno funkcionirala potrebno je osiguravanje materijalnih uvjeta za provedbu redovnih djelatnosti.

Zakonske i druge podloge na kojima se zasnivaju program:

1. Zakon o odgoju i obrazovanju u osnovnoj i srednjoj školi (pročišćeni tekst zakona NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22)
2. Zakon o proračunu (NN 87/08, 136/12, 15/15 i 144/21),
3. Pravilnik o proračunskim klasifikacijama (NN 26/10, 120/13, 1/20)
4. Pravilnik o proračunskom računovodstvu i računskom planu (NN 114/10, 31/11, 124/14, 115/15, 87/16, 3/18, 126/19, 108/20)
5. Godišnji plan i program rada škole za školsku godinu 2024./2025.
6. Kurikulum škole za školsku godinu 2024./2025.

Ciljevi provedbe programa:

* osiguravanje plaća zaposlenicima
* osiguravanje materijalnih prava za zaposlenike

Pokazatelji uspješnosti: redovito i u skladu sa zakonom isplaćene plaće svim stalno i privremeno zaposlenim djelatnicima, redovito plaćanje svih materijalnih prava zaposlenika koji uključuju jubilarne nagrade, regrese za korištenje godišnjeg odmora, pomoći za duže bolovanje radnika, božićnice, uskrsnice, pomoći za rođenje djeteta, darove djeci i slično.

*Naziv aktivnosti: A700006 - Redovna djelatnost osnovnih škola - Državna riznica*

Opis aktivnosti: osiguravanje materijalnih uvjeta za provedbu redovnih djelatnosti, Isplata plaća i ostalih materijalnih prava zaposlenicima.

*Tablica 4. – Rashodi aktivnosti/programa po izvorima financiranja iskazani u Financijskom planu za 2025. godinu*

|  |  |
| --- | --- |
| Potrebna sredstva za provođenje aktivnosti/programa po izvorima | PLAN 2025. (€) |
| Izvor 9.2. Pomoći od Državne riznice - PK | 2.112.000,00 |
| UKUPNA SREDSTVA | **2.112.000,00** |

U izvještajnom razdoblju ostvareno je 1.145.276,25 eur potrebnih sredstava za provođenje gore navedenog programa, odnosno 54,23% .

U Velikoj Gorici 24.07.2025.

(Mjesto) (Datum)

Ravnatelj:

Borut Vidošević, prof.